
ՈՐՈՇՈՒՄ
	8 մայիսի 2024 թվականի
	թիվ 5
	քաղ. Մոսկվա



Եվրասիական տնտեսական բարձրագույն խորհրդի 2019 թվականի դեկտեմբերի 20-ի թիվ 31 որոշման մեջ փոփոխություններ կատարելու մասին

«Եվրասիական տնտեսական միության ընդհանուր էլեկտրաէներգետիկական շուկայի մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 21 հավելված) 42-րդ կետին համապատասխան՝ Եվրասիական տնտեսական բարձրագույն խորհուրդը որոշեց.
1.	Եվրասիական տնտեսական բարձրագույն խորհրդի 2019 թվականի դեկտեմբերի 20-ի «Եվրասիական տնտեսական միության ընդհանուր էլեկտրաէներգետիկական շուկայի ձեւավորմանն ուղղված միջոցառումների պլանի մասին» թիվ 31 որոշման մեջ կատարել փոփոխություններ՝ հավելվածի համաձայն։
2.	Սույն որոշումն ուժի մեջ է մտնում դրա պաշտոնական հրապարակման օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝


ՀԱՎԵԼՎԱԾ
Եվրասիական տնտեսական բարձրագույն խորհրդի 
2024 թվականի մայիսի 8-ի 
թիվ 5 որոշման

ՓՈՓՈԽՈՒԹՅՈՒՆՆԵՐ
Եվրասիական տնտեսական բարձրագույն խորհրդի 2019 թվականի դեկտեմբերի 20-ի թիվ 31 որոշման մեջ կատարվող

1.	2-րդ կետը շարադրել հետեւյալ խմբագրությամբ՝
«2.	Եվրասիական միջկառավարական խորհրդին՝ սույն որոշմամբ հաստատված պլանի 4-րդ կետում նշված ակտերը հաստատելիս նախատեսել այն ուժի մեջ մտնելը՝ 2026 թվականի հուլիսի 1-ից ոչ ուշ։»։
2.	Լրացնել հետեւյալ բովանդակությամբ 21 կետով՝
«21.	Սահմանել Եվրասիական տնտեսական միության ընդհանուր էլեկտրաէներգետիկական շուկայի մասնակիցների միջեւ էլեկտրական էներգիայի առուվաճառքի պայմանագրերով մատակարարումների մեկնարկի ժամկետը՝ 2027 թվականի հունվարի 1-ից։»։
3.	Սույն որոշմամբ հաստատված՝ Եվրասիական տնտեսական միության ընդհանուր էլեկտրաէներգետիկական շուկայի ձեւավորմանն ուղղված միջոցառումների պլանում՝
ա)	4-րդ կետի չորրորդ սյունակում «մինչեւ 2023 թվականի հուլիսի 1-ը» բառերը փոխարինել «մինչեւ 2024 թվականի հուլիսի 1-ը» բառերով.

բ)	5-րդ եւ 9-րդ կետերի չորրորդ սյունակում «մինչեւ 2026 թվականի հունվարի 1-ը» բառերը փոխարինել «մինչեւ 2028 թվականի հունվարի 1-ը» բառերով.
գ)	8-րդ եւ 12-րդ կետերի չորրորդ սյունակում «մինչեւ 2024 թվականի հունվարի 1-ը» բառերը փոխարինել «մինչեւ 2025 թվականի հունիսի 1-ը» բառերով.
դ)	10-րդ, 11-րդ եւ 13-րդ կետերը շարադրել հետեւյալ խմբագրությամբ՝
	«10.	Անդամ պետությունների էլեկտրաէներգետիկական ներքին մեծածախ շուկաների բոլոր սուբյեկտների՝ Միության ընդհանուր էլեկտրաէներգետիկական շուկայում էլեկտրական էներգիայի առեւտրին կամավոր եւ մրցակցային հիմունքով մասնակցելու համար անդամ պետության կողմից պայմաններ ստեղծելու, ինչպես նաեւ նշված առեւտրին անդամ պետության պատրաստ լինելու մասին տեղեկատվության ներկայացում Հանձնաժողով
	Անդամ պետություններ
	-
	Միության գազի ընդհանուր շուկայի ձեւավորման մասին միջազգային պայմանագիրը, ինչպես նաեւ Միության մարմինների՝ Միության գազի ընդհանուր շուկայի գործունեությունն ապահովելու համար անհրաժեշտ ակտերն ուժի մեջ մտնելու օրվանից երեք ամսվա ընթացքում

	11.	Անդամ պետությունների էլեկտրաէներգետիկական ներքին մեծածախ շուկաների բոլոր սուբյեկտների՝ կամավոր եւ մրցակցային հիմունքով Միության ընդհանուր էլեկտրաէներգետիկական շուկային մասնակցելու համար պայմաններ ստեղծելու մասին որոշման ընդունում
	Հանձնաժողով, անդամ պետություններ
	Հանձնաժողովի խորհուրդ
	Միության գազի ընդհանուր շուկայի ձեւավորման մասին միջազգային պայմանագիրը, ինչպես նաեւ Միության մարմինների՝ Միության գազի ընդհանուր շուկայի գործունեությունն ապահովելու համար անհրաժեշտ ակտերն ուժի մեջ մտնելու օրվանից երեք ամսվա ընթացքում».

	«13.	Միության ընդհանուր էլեկտրաէներգետիկական շուկայի տեխնոլոգիական հիմքի գործառման թեստային փորձարկումների անցկացում
	Անդամ պետություններ, Հանձնաժողով
	
	պարբերաբար՝ սույն պլանի 8-րդ կետում նշված կանոնակարգերի հաստատման օրվանից՝ մինչեւ սույն պլանի 4-րդ կետում նշված ակտն ուժի մեջ մտնելու օրը».

ե)	լրացնել հետեւյալ բովանդակությամբ 14-20-րդ կետերով՝
	«14.	«Եվրասիական տնտեսական միության ընդհանուր էլեկտրաէներգետիկական շուկայի մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 21 հավելված) 5-8-րդ կետերին եւ սույն պլանի 8-րդ կետին համապատասխան ընդունվող ակտերին համապատասխան՝ Միության ընդհանուր էլեկտրաէներգետիկական շուկայում էլեկտրական էներգիայի առեւտուրն սկսելուց առաջ գրանցողի հետ ենթակառուցվածքային կազմակերպությունների էլեկտրոնային փաստաթղթաշրջանառության ապահովման պատրաստականության մասին տեղեկատվության ներկայացում Հանձնաժողով 
	Անդամ պետությունների լիազորված մարմիններ (կազմակերպություններ)
	
	սույն պլանի 8-րդ կետում նշված՝ միանալու մասին պայմանագրի ձեւի (պայմանագրերի ձեւերի), ինչպես նաեւ պայմանագրերի ու կանոնակարգերի ստանդարտ ձեւերի հաստատման օրվանից հետո 12 ամսից ոչ ուշ

	15.	Տեղեկատվության ներկայացում գրանցողին՝ էլեկտրաէներգետիկական ներքին մեծածախ շուկաների այն սուբյեկտների մասին, որոնք լիազորված են մասնակցելու Միության ընդհանուր էլեկտրաէներգետիկական շուկայում՝ ներառյալ այն կազմակերպությունները, որոնք լիազորված են էլեկտրական էներգիայի (հզորության) միջպետական հաղորդմանը եւ շեղումների կարգավորմանը (Միության ընդհանուր էլեկտրաէներգետիկական շուկայի սուբյեկտների ռեեստր ձեւավորելու նպատակով)
	Անդամ պետությունների լիազորված մարմիններ (կազմակերպություններ)
	
	մինչեւ 2026 թվականի հոկտեմբերի 1-ը

	16.	Գրանցողին միջպետական հատույթների կազմի մասին տեղեկատվության ներկայացում 
	Անդամ պետությունների լիազորված մարմիններ (կազմակերպություններ)
	
	մինչեւ 2026 թվականի հոկտեմբերի 1-ը

	17.	Տեղեկատվության ներկայացում կենտրոնացված առեւտրի օպերատորներին եւ գրանցողին՝ ներքին հատույթ հատկացնելու եւ այն մասին, թե անդամ պետության տարածքով էլեկտրական էներգիայի (հզորության) միջպետական հաղորդման որ ուղղություններով (միջպետական որ հատույթների մասով) է ներքին հատույթն ազդեցություն թողնում Միության ընդհանուր էլեկտրաէներգետիկական շուկայում այլ անդամ պետությունների էլեկտրական էներգիայի մատակարարումների ծավալների վրա
	Անդամ պետությունների լիազորված մարմիններ (կազմակերպություններ)
	
	մինչեւ 2026 թվականի հոկտեմբերի 1-ը

	18.	Միջպետական հատույթների հասանելի թողունակության որոշման մեթոդիկաների եւ ներքին հատույթների հասանելի թողունակության որոշման համար օգտագործվող կարգերի հաստատում (առկայության դեպքում)
	Անդամ պետություններ՝ միջպետական հատույթների հասանելի թողունակության որոշման մեթոդիկաների մասով.
իր տարածքում ներքին հատույթները որոշած անդամ պետություն՝ ներքին հատույթների հասանելի թողունակության որոշման համար օգտագործվող կարգերի մասով
	անդամ պետությունների լիազորված մարմիններ
	մինչեւ 2026 թվականի հոկտեմբերի 1-ը

	19.	Միջպետական հատույթների հասանելի թողունակության որոշման՝ հաստատված մեթոդիկաների եւ ներքին հատույթների հասանելի թողունակության որոշման համար օգտագործվող կարգերի հրապարակում (առկայության դեպքում)
	Անդամ պետությունների լիազորված մարմիններ (կազմակերպություններ)
	
	մինչեւ 2026 թվականի հոկտեմբերի 15-ը

	20.	Գրանցողին միջպետական հատույթների հասանելի թողունակության մեծությունների եւ ներքին հատույթների հասանելի թողունակության մեծությունների ներկայացում (առկայության դեպքում) 
	Անդամ պետությունների լիազորված մարմիններ (կազմակերպություններ)
	
	մինչեւ 2026 թվականի նոյեմբերի 1-ը»։

